b'\n_START_ARTICLE_\nKurs (\xc3\xb8konomi)\n_START_PARAGRAPH_\nEn kurs er prisen p\xc3\xa5 et v\xc3\xa6rdipapir, f.eks. en aktie, en obligation eller et pantebrev, eller p\xc3\xa5 en fremmed valuta. _NEWLINE_Udtrykket bruges ogs\xc3\xa5 i overf\xc3\xb8rt betydning i udtryk som "at v\xc3\xa6re i h\xc3\xb8j kurs", der f.eks. kan bruges om en betroet medarbejder.\n_START_SECTION_\nKursv\xc3\xa6rdiens beregning\n_START_PARAGRAPH_\nKursen kan angive stykprisen for et v\xc3\xa6rdipapir, som det for eksempel er tilf\xc3\xa6ldet for danske aktier, eller prisen i pct. af den p\xc3\xa5lydende (nominelle) v\xc3\xa6rdi, som det er almindeligt for bl.a. pantebreve. Er prisen (handelsv\xc3\xa6rdien) lig den p\xc3\xa5lydende v\xc3\xa6rdi, dvs. kursen er 100, kaldes prisen kurs pari. _NEWLINE_For valutaers vedkommende er det i bl.a. Danmark almindeligt at udtrykke kursen som prisen i den hjemlige valuta (for Danmarks vedkommende danske kroner) for 100 enheder af den fremmede valuta, f.eks. dollar. I nogle lande, f.eks. USA, angives valutakursen  omvendt normalt som prisen i fremmed valuta for 100 enheder af den hjemlige valuta.\n_START_SECTION_\nEtymologi\n_START_PARAGRAPH_\nOrdet stammer via fransk cours fra latin cursus \'l\xc3\xb8b, forl\xc3\xb8b\', perfektum participium af currere \'l\xc3\xb8be\'.'